Dråpen i Havet

Dråpen i Havet er en norsk hjelpeorganisasjon som ble til høsten 2015. Grunnlegger er Trude Jacobsen, som er generalsekretær for organisasjonen.  

Hun reiste til Lesvos for å se hvordan lokalsamfunnet håndterte de mange flyktningene. Mangelen på hjelpeorganisasjoner førte til at en ny organisasjon ble etablert. Etter at Jacobsen var tilbake, sendte de ut det første organiserte teamet på 16 hjelpearbeidere fra Norge. Organisasjonen driftes i stor grad av frivillighet, med en liten administrativ stab, samt ledere på lokasjonene som er faste ansatte.  

 Formål 
Dråpen i Havet har som formål å bistå mennesker på flukt som ankommer Europa, og da spesielt små barn og deres mødre. Dette gjøres ved å koordinere hjelpearbeid både inne i flyktningleirer og i egne senter nær der mennesker på flukt bor. 

 Aktiviteter 
Siden oppstarten har Dråpen i Havet koordinert prosjekter i Hellas, Bosnia, Libanon, Polen, Tyrkia, Nord-Makedonia, Frankrike og Norge. Rundt  frivillige fra over 70 land har bidratt, særlig i Hellas, først langs kysten av øyer som Lesvos, Khíos og Samos, og senere i flyktningleirer som Skaramangas, Moria, Kara Tepe, Nea Kavala og Alexandria. Organisasjonens arbeid fokuserer på humanitær hjelp, uformell utdanning, integrering og kapasitetsbygging. 

 Priser 
 Annette Thommessens minnepris for 2020/2021 fra NOAS
 2018 – Grunnlegger Trude Jacobsen ble kåret til «Årets modigste kvinne» av magasinet Tara for etablering av Dråpen i Havet
 2017 – Finalist til Ferd «Årets sosiale entreprenør»
 2015 – Norske Helter – «Årets initiativ»
 2015 – Volunteers Award – University of Aegean and UNHCR

 Referanser 

 Eksterne lenker 



Kategori:Humanitære hjelpeorganisasjoner
Kategori:Organisasjoner etablert i 2015
Kategori:Norske humanitære organisasjoner